EkBass/fiwiki-20250220-pages-articles huggingface dataset:
Georg Ebers

Georg Moritz Ebers (1. maaliskuuta 1837 Berliini, Saksa – 7. elokuuta 1898 Tutzing, Saksa) oli saksalainen egyptologi ja kirjailija. Vuonna 1875 Ebers löysi yhtenä merkittävimpinä muinaisina löytöinä pidettävän Ebersin papyruksen, joka on nimetty hänen mukaansa. Papyrusarkeille painettu egyptiläinen lääketieteellinen kirjoitus on peräisin noin vuodelta 1550 eaa. ==Elämä ja teoksia== Ebers opiskeli oikeustiedettä Göttingenin Georg-August- yliopistossa ja myöhemmin itämaisia kieliä sekä arkeologiaa. Ebers julkaisi elämänsä aikana myös monia kuuluisia muinaisegyptiä käsitteleviä romaaneja, kuten vuonna 1864 julkaistu Eine ägyptische Königstochter, joka käsittelee romantiikkaa. === Suomennettuja teoksia === * Homo sum : romaani, suurimmaksi osaksi suom. Nestor Emil Setälä sekä Kuusikko. Edlund, 1881. * Kysymys : idylli, suom. Liida J. Weilin & Göös, 1883. * Sisaret : romaani, suom. Fredrik Joel Pätiälä ja Kaarlo Adolf Oskar Relander. Söderström, 1883. * Josua : romaani, suom. J. Judén. Satakunnan kirjapaino, 1894. * Egyptin kuninkaantytär : historiallinen romaani. Ensimmäinen - toinen osa, suom. Kaapo Murros. Kalevan kirjapaino, 1901-1902. * Pormestarin vaimo : romaani, suom. Hilja Walldén. G. W. Edlund, 1903. * Sana : romaani, suom. F. H. B. Lagus. Osuuskunta Länsi-Suomi, 1907. ==Lähteet== == Aiheesta muualla == * Vapaasti ladattavia Georg Moritz Ebersin e-kirjoja Projekti Lönnrotilta ja Project Gutenbergiltä Luokka:Saksalaiset arkeologit Luokka:Saksalaiset kirjailijat Luokka:Saksalaiset egyptologit Luokka:Vuonna 1837 syntyneet Luokka:Vuonna 1898 kuolleet
Frederick Trump

Frederick Trump (alun perin Friedrich Trump; 14. maaliskuuta 1869 Kallstadt, Baijerin kuningaskunta – 27. toukokuuta 1918 Queens, New York, New York, Yhdysvallat) oli amerikansaksalainen liikemies. Kallstadtissa Baijerin kuningaskunnassa (nykyisessä Saksassa) syntynyt Trump muutti Yhdysvaltoihin 16-vuotiaana välttääkseen asepalveluksen, toimi jonkin aikaa parturina ja ansaitsi myöhemmin omaisuuden ylläpitämällä ravintoloita ja hotelleja. Myöhemmin Frederick Trump palasi Saksaan, jossa avioitui Elizabeth Christin kanssa, mutta menetti Saksan kansalaisuuden ja joutui palaamaan Yhdysvaltoihin. Frederick Trump oli Fred ja John Trumpin isä ja Yhdysvaltain 45. presidentin Donald Trumpin isoisä. Hän oli sukua myös Henry Heinzille, ketsupistaan tunnetun H. J. Heinz Companyn perustajalle. Heinz oli Frederick Trumpin pikkuserkku; Heinzin isoäiti oli omaa sukua Trump. The New Yorker: The Ancestral German Home of the Trumps ==Lähteet== Luokka:Vuonna 1869 syntyneet Luokka:Vuonna 1918 kuolleet Luokka:Yhdysvaltalaiset liikemiehet Luokka:Amerikansaksalaiset Luokka:Trumpin suku
John Trump

John George Trump (21. elokuuta 1907 New York, New York – 21. helmikuuta 1985 Boston, Massachusetts) oli yhdysvaltalainen fyysikko, insinööri, National Academy of Engineeringin (NAE) jäsen ja keksijä. Hän toimi Massachusetts Institute of Technologyssä professorina vuosina 1936-1973 ja vuodesta 1973 hän oli emeritusprofessori. Hän oli Frederick Trumpin poika, Fred Trumpin veli ja Donald Trumpin setä. Trump toimi nuoruudessaan jonkin aikaa Elizabeth Trump & Son -yhtiössä, mutta lopetti yhteistyön veljensä kanssa ja aloitti uran sähkötekniikan parissa. Hän palveli myös toisessa maailmansodassa. Hän oli naimisissa Elora Trumpin kanssa. Parille syntyi kolme lasta. == Kunnianosoituksia == * King's Medal for Service in the Cause of Freedom (Iso- Britannia) * National Medal of Science (USA) Lähde: ==Lähteet== Luokka:Vuonna 1907 syntyneet Luokka:Vuonna 1985 kuolleet Luokka:Yhdysvaltalaiset keksijät Luokka:Yhdysvaltalaiset professorit Luokka:Trumpin suku Luokka:Amerikansaksalaiset
Wagonmaster – aavikon sankari

Wagonmaster – aavikon sankari (Wagon Master) on yhdysvaltalainen lännenelokuva vuodelta 1950. Elokuva kertoo mormonien vankkurikaravaanin matkasta kohti Utahia. Elokuvan ohjasi ja tuotti John Ford. Elokuva sai Suomen ensi-iltansa vuonna 1951, ja se on esitetty useita kertoja televisiossa. Vuoden 2010 tv- esityksessä Yle Teemalla elokuvasta käytettiin nimeä Rajarosvojen voittaja. == Lähteet == * == Aiheesta muualla == * Luokka:Vuoden 1950 yhdysvaltalaiset elokuvat Luokka:Yhdysvaltalaiset lännenelokuvat Luokka:John Fordin ohjaamat elokuvat
Kirja (suomalainen kustantamo)

Kustannusosakeyhtiö Kirja oli suomalainen Helsingissä toiminut kustannusliike joka perustettiin vuonna 1912 yhdistämällä Yrjö Weilin ja kumpp. Oy:n ja Oy Kansan kustannusliikkeet. Kustannusliikkeellä oli oma kirjapaino vuodesta 1920 alkaen ja sen osake-enemmistön omisti WSOY. Kustannusliikkeen toimitusjohtajana oli Eino RailoTietosanakirja (1909–1922) osa 11. Täydennysosa, hakusana Kirja, kustannusliike. == Lähteet == Luokka:Entiset suomalaiset kirjankustantamot
Cornelius Leahy

Cornelius "Con" Leahy (27. huhtikuuta 1876 Cregane Irlanti – 18. marraskuuta 1921 New York Yhdysvallat) oli hyppylajeihin erikoistunut irlantilainen yleisurheilija ja olympiavoittaja.Con Leahy Leahy osallistui olympialaisiin kaksi kertaa, vuoden 1906 välikisoihin Ateenassa sekä vuoden 1908 olympialaisiin Lontoossa. Ateenan välikisoista hän saavutti kultaa korkeushypystä sekä hopeaa kolmiloikasta. Lontoon olympialaisissa hän sijoittui jaetulle hopealle korkeushypyssä. Ennätyksikseen Leahy teki korkeushypyssä 1,95 metriä vuonna 1908, pituushypyssä 7,21 metriä vuonna 1902 sekä kolmiloikassa 15,06 metriä niin ikään vuonna 1902. Myös Leahyn veli Patrick "Pat" Leahy oli yleisurheilija ja olympiamitalisti. == Lähteet == Luokka:Irlantilaiset korkeushyppääjät Luokka:Irlantilaiset pituushyppääjät Luokka:Irlantilaiset kolmiloikkaajat Luokka:Irlantilaiset olympiavoittajat Luokka:Vuonna 1876 syntyneet Luokka:Vuonna 1921 kuolleet
Kiramo

Kiramo on tukinnostolaitteesta (tukkihissi) käytetty kansanomainen nimitys. Kiramo saattoi olla rakennettu proomun tai vaunun päälle ja sen voimanlähteenä oli esimerkiksi sähkömoottori, polttomoottori tai höyrykone. Kiramossa oli kaksi noin kuusi metriä korkeaan telineeseen sovitettua ketjuparia joita voimanlähde liikutti. Ketjujen niveliin oli kiinnitetty 1,5–2,5 metrin välein koukut eli kynnet jotka nostivat tukit esimerkiksi vedestä kiramon telineen huipulle ja laskivat tukin edelleen tukkikiskoille joita pitkin tukki työnnettiin tai vieritettiin läjään. Kiramoa käytettiin myös tukkien lastaamiseen rautatievaunuun tai puutavara-autoon.Tietosanakirja (1909–1922) osa 11. Täydennysosa, hakusana Kiramo == Lähteet == == Aiheesta muualla == * Kuhnamon kiramot Äänekoskella * Kiramo (tukkihissi) avovaunun vierellä Sallan Märkäjärven asemalla helmikuussa 1955, Suomen Rautatiemuseon kuvakokoelma (Finna) * Kiramolla (tukkihissi) kuormataan tukkeja Ht-avovaunuun Sallan Märkäjärven asemalla helmikuussa 1955, Suomen Rautatiemuseon kuvakokoelma (Finna) * Kiramo lastaamassa tukkeja autoon Sallan autosavotassa 1930-luvulla Luokka:Metsätalouskoneet Luokka:Suomen metsätalouden historia
Mercedes-Benz CLC-sarja (CL203)

Mercedes-Benz CL203 on Mercedes-Benzin vuosina 2000–2011 valmistama coupé- korinen keskiluokan automalli, joka perustuu tekniikaltaan C-sarjaan (W203). Vuoteen 2008 saakka auton nimenä oli C-sarjan Sportcoupé, tämän jälkeen se tunnettiin omana CLC-sarjanaan. Mercedes-Benz CL203 kilpaili lähinnä BMW 3-sarjan Compact -mallin kanssa. == Mercedes-Benz CL203 == === 2000–2008: Sportcoupé === W203-korimallin C-sarjalaisen alustalle perustuva Sportcoupé esiteltiin syksyllä 2000. Akseliväli vastasi tavallista C-sarjan sedania, mutta kokonaispituudeltaan CL203 oli sitä 17,8 senttimetriä lyhyempi. Vuonna 2005 Sportcoupé sai pienen uudistuksen puskureihin ja kirkaslasiset ajovalot. === 2008–2011: CLC-sarja === Keväällä 2008 mallin ulkoasua päivitettiin vastaamaan uutta C-sarjaa (W204). Sisätiloihin tuli muun muassa uusi ohjauspyörä ja kehittyneempi tietoviihdejärjestelmä. Mallinimi vaihtui CLC- sarjaksi ja auton tuotanto siirrettiin Saksan Bremenistä Brasiliaan. == Lähteet == == Aiheesta muualla == CLC-sarja (CL203) Luokka:C-segmentin autot Luokka:2000-vuosikymmenen autot Luokka:2010-luvun autot
Tom Shannon

Thomas Alfred ”Tom” Shannon Jr. (s. 1958 Minneapolis, Minnesota, Yhdysvallat) on yhdysvaltalainen diplomaatti ja Yhdysvaltain apulaisulkoministeri. Hän toimi Yhdysvaltain virkaatekevänä ulkoministerinä siihen saakka, että Donald Trumpin hallinnon ulkoministeri Rex Tillerson astui virkaansaShannon, Thomas A., Jr. 1\. helmikuuta 2017. Shannon on aikaisemmin toiminut myös Yhdysvaltain ulkoministeriön neuvonantajana, Yhdysvaltain Brasilian- suurlähettiläänä, Yhdysvaltain apulaisulkoministerinä läntisen pallonpuoliskon asioita varten sekä Yhdysvaltain virkaatekevänä alivaltiosihteerinä. Shannon on työskennellyt Yhdysvaltain ulkoasiainhallinnossa vuodesta 1984 lähtien ja palvellut pitkään suurlähetystöissä ympäri maailmaa. ==Lähteet== == Aiheesta muualla == Luokka:Vuonna 1958 syntyneet Luokka:Elävät henkilöt Luokka:Yhdysvaltalaiset diplomaatit
Permtransavia-PM

Permtransavia-PM (, ICAO: PMT) oli venäläinen lentoyhtiö. Vuonna 1994 perustettu yhtiö oli Permin moottoritehtaan lentojaos. Sen nimen kirjaimet ”PM” olivat peräisin tehtaan nimestä (Пермьские моторы, Permskije motory). Sen kotikenttä oli Permin Bolšoje Savinon lentoasema. Se lopetti toimintansa vuonna 1998. == Laivasto == Permtransavia-PM käytti toimintansa aikana seuraavia yhdeksää lentokonetta ja helikopteria. * 1 Antonov An-26 * 3 Antonov An-26B * 2 Jakovlev Jak-40 * 1 Mil Mi-8 * 1 Tupolev Tu-134AK * 1 Tupolev Tu-134K == Onnettomuudet == * 2. syyskuuta 1998: Permtransavia-PM:n Prestavialle vuokraama Antonov An-26B yritti tehdä moottoripalon vuoksi pakkolaskua Malanjen lentoasemalle Angolassa. Miehistö menetti koneen hallinnan ja se syöksyi maahan lähellä lentoasemaa. Kaikki 24 koneessa ollutta kuolivat. Joidenkin väitteiden mukaan sissiliike UNITA ampui koneen alas. == Lähteet == Luokka:Entiset venäläiset lentoyhtiöt
Henry Heinz

Henry John Heinz (11. lokakuuta 1844 Pittsburgh, Pennsylvania – 14. toukokuuta 1919 Pittsburgh, Pennsylvania) oli amerikansaksalainen yrittäjä, joka perusti H. J. Heinz Companyn vuonna 1869. ==Elämä== Henry John Heinz syntyi 11. lokakuuta 1844 Pittburghissa Pennsylvaniassa. Hänen vanhempansa olivat Kallstadtista Baijerista Yhdysvaltoihin 1840-luvun alussa muuttaneita siirtolaisia. Heinz sai luterilaisen kasteen ja kasvatuksen, mutta myöhemmin hän oli metodisti- ja presbyteriaanikirkkojen jäsen. Heinz kuoli 74-vuotiaana keuhkokuumeeseen 14. toukokuuta 1919. Heinzin pojanpoika Henry Heinz II oli H. J. Heinz Companyn pitkäaikainen toimitusjohtaja ja tämän poika Henry John Heinz III oli Yhdysvaltain edustajainhuoneen jäsen ja Pennsylvanian senaattori. Friedrich Trumpf, joka oli Yhdysvaltain presidentti Donald Trumpin isoisä, oli Heinzin isänpuoleinen pikkuserkku. Luokka:Vuonna 1844 syntyneet Luokka:Vuonna 1919 kuolleet Luokka:Yhdysvaltalaiset yrittäjät Luokka:Amerikansaksalaiset
Proteiinikinaasi C

Proteiinikinaasi C on joukko proteiinikinaaseihin kuuluvia entsyymejä, jotka säätelevät muiden proteiinien aktiivisuutta fosforyloimalla seriiniaminohappojen hydroksyyliryhmiä.http://www.abcam.com/cancer/signaling- pathways-involving-pkc Nämä kinaasit ovat mukana monissa solujen toiminnoissa, kuten säätelemässä niiden lisääntymistä, valvomassa solukuolemaa sekä valvomassa geenien transkriptiota. Kinaasit valvovat myös solujen muotoa ja sääntelevät solujen välistä yhteyttä. Kun PKC-entsyymit löydettiin, niiden luultiin aktivoituvan proteolyysin vaikutuksesta, mutta muutamaa vuotta myöhemmin tämä havaittiin virheelliseksi tiedoksi. == Lähteet == == Aiheesta muualla == Luokka:Transferaasit
Scribblenauts Unlimited

Scribblenauts Unlimited on 5th Cell Median kehittämä Scribblenauts-pelisarjan neljäs osa. Peli on julkaistu vuonna . == Pelaaminen == Pelissä pelaajan on autettava Maxwell-hahmoa ratkaisemalla pulmia, joka tehdään kutsumalla peliin erilaisia esineitä. == Lähteet == == Aiheesta muualla == * * Pelin kotisivut Luokka:Pulmapelit Luokka:Nintendo 3DS -pelit Luokka:Windows-pelit Luokka:Wii U -pelit Luokka:iOS-pelit Luokka:Android-pelit Luokka:Vuoden 2012 videopelit
Pierson Fodé

Pierson Fodé (6. marraskuuta 1991 Moses Lake, Washington) on yhdysvaltalainen näyttelijä ja malli. Suomessa hänet tunnetaan parhaiten Thomas Forresterin roolista saippuasarjassa Kauniit ja rohkeat. ==Ura== Hän aloitti näyttelijänuransa 2012. Hänen tunnetuin elokuvaroolinsa on miespääosa komediassa Naomi and Ely's No Kiss List, jossa hänen vastanäyttelijänään oli Victoria Justice. Vuonna 2015 hän aloitti Thomas Forresterin roolissa saippuasarjassa Kauniit ja rohkeat. ==Yksityiselämä== Hän seurusteli Victoria Justicen kanssa kaksi vuotta, mutta suhde päättyi eroon.Daily Mail: 'They care for each other': Holiday heartbreak for Victoria Justice and Pierson Fodé 'as they end their two-year romance' ==Lähteet== ==Aiheesta muualla== * Pierson Fodén fanisivusto Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Peter Ablinger

Peter Ablinger (15. maaliskuuta 1959 Schwanenstadt, Itävalta) on Berliinissä asuva itävaltalainen nykytaidemusiikin säveltäjä. Ablinger opiskeli alun perin taidegrafiikkaa ja jazzpianon soittoa mutta vaihtoi säveltämiseen, jota hän opiskeli Gösta Neuwirthin johdolla Grazissa ja Roman Haubenstock-Ramatin johdolla Wienissä. Vuonna 2005 Ablinger käynnisti projektin, jossa Grazin kaupunki muuttui monitaiteelliseksi, kaupungin ääniä hyödyntäväksi musiikkiteokseksi Cityopera Graz. Sittemmin samaa ideaa on toteutettu teoksissa City Opera Buenos Aires ja Landscape Opera Ulrichsberg. Ablingerin teoksia on ollut esillä muun muassa uuden musiikin festivaaleilla ja Venetsian biennaalissa. Italialainen musiikkilehti Classic Voice järjesti vuonna 2016 äänestyksen parhaista 2000-luvulla sävelletyistä teoksista, vastaajina sata eurooppalaista nykymusiikin tuntijaa. Neljä Ablingerin teosta saivat siinä ääniä: Voices and piano (2012, 6 ääntä), Speaking Piano (2009, 4 ääntä) sekä Landschaftsoper (2009, 4 ääntä).Koskinen, Janne: Asiantuntijat äänestivät Magnus Lindbergin ja muut konkarit keskikastiin, Herrasmiehen päiväkirja -blogi 20.1.2017. Viitattu 22.1.2017. Kesällä 2013 Ablinger oli säveltäjävierailijana Viitasaaren Musiikin aika -tapahtumassa.Säveltäjä Peter Ablinger vierailee Musiikin ajassa, Helsingin Sanomat 23.4.2013. Viitattu 21.1.2017. Tapahtuman verkkosivulla säveltäjää luonnehditaan näin:Peter Ablinger Musiikin ajan pääsäveltäjävieraaksi , Musiikin aika 2013. Viitattu 21.1.2017. > Ablinger on tunnettu rajoja avaavasta musiikkinäkemyksestään, joka > määrittelee uudelleen musiikillisen äänen, ajan ja tilan. Musiikilliset > hälyt eivät merkitse hänelle kaaosta, energiaa, vastakohtaa tai > epäjärjestystä, vaan ovat olemassa sellaisenaan ilman symboliikkaa. > Ablingerin sanoin hälyt ja äänet ovat meille olemassa hyväilläkseen aisteja > ja harhauttamassa järkeä, ja kuuleminen on se, mikä meidät luo. ==Lähteet== Luokka: Itävaltalaiset säveltäjät Luokka:Vuonna 1959 syntyneet Luokka:Elävät henkilöt
Never Say Die Records

Never Say Die on levy-yhtiö, joka on merkittävä dubstepissa, koska siinä on paljon tunnettuja dubstep-artisteja, kuten Eptic, Zomboy tai 501. NSDn on perustanut Tommy Dash ja Nick Sadler vuonna 2009. NSD:llä on alaryhmä, joka kekittyy kovemman dubstepin jakamiseen ja tuottamiseen: Never Say Die: Black Label. == Lähteet == * http://www.wewillneversaydie.com/ * http://www.nsdblacklabel.com/ Luokka:Dubstep Luokka:Brittiläiset levy-yhtiöt
The Forest Seasons

The Forest Seasons on suomalaisen metalliyhtye Wintersunin kolmas studioalbumi. Albumi julkaistiin 21. heinäkuuta 2017. Albumi meni myös julkaisuviikollaan 30/2017 Suomen virallisen albumilistan ykköseksi. Rockmusiikkilehti Soundin toimittajat valitsivat albumin vuoden 2017 yhdeksänneksitoista parhaaksi kotimaiseksi albumiksi. == Kappaleet == == Arvostelut == * Imperiumi.net: 9/10 * Kaaoszine: 5/10 * Metalliluola: 8½/10 * Soundi: * V2.fi: == Lähteet == == Aiheesta muualla == * The Forest Seasons Discogsissa * Luokka:Vuoden 2017 albumit Luokka:Wintersunin albumit
Hille Kaisla

Hille Ossian Kaisla (30. kesäkuuta 1914 Turku – 2. maaliskuuta 1940 Turkinsaari, Viipurin maalaiskunta)http://kronos.narc.fi/menehtyneet/index.php?id=509656&raportti;=1 (tarkistettu 21.1.2017)https://www.sotapolku.fi/henkilot/kaisla_hille- ossian_1914-06-30_helsinki/ (tarkistettu 21.1.2017) oli suomalainen miekkailija. Koulutukseltaan hän oli metsätieteiden ylioppilas. Kaisla voitti floretin Suomen-mestaruuden vuonna 1935http://www.fencing- pentathlon.fi/media/menestys/suomenmestaruudet/floretti/miehet/ (tarkistettu 21.1.2017) ja säilän vuonna 1939http://www.fencing- pentathlon.fi/media/menestys/suomenmestaruudet/saila/miehet/ (tarkistettu 21.1.2017). Hänen kotiseuransa oli helsinkiläinen Miekka-Miehet. Hille Kaisla osallistui talvisotaan Jalkaväkirykmentti 11:ssä joukkueenjohtajana ja kaatui kranaatinsirpaleesta Turkinsaaren puolustustaistelussa.Talvisodan upseerit, maaliskuu 1940 (tarkistettu 21.1.2017) Hänet on haudattu Helsingin Hietaniemen hautausmaalle. == Lähteet == * Veikko Paajanen: "Res. vänrikki Kaisla ja hänen sissinsä". Hatjalahdelta Viipurinlahdelle: muistelmateos Jalkaväkirykmentti 11:n vaiheista Suomen itsenäisyystaistelussa talvena 1939–1940, sitä edeltäneen YH-kauden aikana sekä solmitun rauhankin päivinä, toimituskunta Martti Aittovaara, Asmo Alho, Matti Ollila, Veikko Paajanen, Leo Tiainen. Helsinki: Ässä-rykmentti r.y., 1940. NBN FI-f514232. Sivut 183–187 === Viitteet === Luokka:Suomalaiset miekkailijat Luokka:Suomalaiset toisessa maailmansodassa kaatuneet Luokka:Vuonna 1914 syntyneet Luokka:Vuonna 1940 kuolleet
El laberinto griego

El laberinto griego (kansainvälisesti The Greek Labyrinth) on vuonna 1993 ensi-iltansa saanut Rafael Alcázarin ohjaama espanjalainen jännityselokuva, jonka pääosia näyttelevät Omero Antonutti, Aitana Sánchez-Gijón ja Eusebio Poncela. El laberinto griego perustuu Manuel Vázquez Montalbánin samannimiseen Pepe Carvalho -salapoliisiromaaniin El laberinto griego (1991), jonka pohjalta Rafael Alcázar ja Manuel Vázquez Montalbán sovittivat elokuvan käsikirjoituksen. Elokuvan tuottajana oli Francisco Molero ja vastaavana tuottajana Rafael Alcázar. Elokuva sai Goya-ehdokkuuden parhaasta sovitetusta käsikirjoituksesta. El laberinto griegossa Penélope Cruz tekee ensiesiintymisensä elokuvissa. == Juoni == El laberinto griego kertoo ranskalaisesta Bernadettesta, joka matkustaa liikekumppaninsa kanssa Barcelonaan palkkaamaan yksityisetsivä Juan Bardónin etsimään kadonneen miesystävänsä Alekosin, joka oli kadonnut Pariisissa. Bardón ottaa tapauksen vastaan ja alkaa tutkia sitä, kunnes löytää Alekosin kuolleena ja saa tietää Bernadetten liikekumppaneineen kadonneen. Pian Bardón itse on Alekosin murhan pääepäiltynä. == Näyttelijät == == Tuotanto == El laberinto griego kuvattiin Barcelonassa ja Madridissa. Elokuvan tuotantoyhtiöinä olivat Trabala Producciones, S.L. ja Impala, S.A.. == Julkaisu ja vastaanotto == El laberinto griego sai ensi-iltansa Ranskassa 10. syyskuuta 1991. Elokuva sai ensi-iltansa Espanjassa 29. elokuuta 1992 ja oli Warner Española S.A.:n teatterilevittämä. Elokuva tuotti Espanjassa 155 412 euron lipputulot. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas / ehdokkaat Tulos Goya-palkinto Paras sovitettu käsikirjoitus Rafael Alcázar Manuel Vázquez Montalbán MystFestin elokuvajuhlien parhaan elokuvan palkinto MystFestin elokuvajuhlien parhaan elokuvan palkinto Rafael Alcázar == Lähteet == == Aiheesta muualla == * * * El laberinto griego IPelículasin sivuilla Luokka:Vuoden 1991 espanjalaiset elokuvat Luokka:Jännityselokuvat Luokka:Romaaneihin perustuvat elokuvat
Karl Helfferich

Karl Theodor Helfferich (22. kesäkuuta 1872 Neustadt, Rheinland-Pfalz, Saksan keisarikunta – 23. huhtikuuta 1924 Bellinzona, Sveitsi)Karl Helfferich 1872-1924 Lebendiges Museum Online, Deutsches Historisches Museum. Viitattu 31.1.2015. oli saksalainen poliitikko ja taloustieteilijä, joka toimi eri tehtävissä Saksan keisarikunnan hallituksessa ensimmäisen maailmansodan aikana. Karl Helfferichin isä oli tehtailija. Hän opiskeli oikeustiedettä ja valtiotieteitä Berliinin, Münchenin ja Strasbourgin yliopistoissa. Hän oli vuodesta 1899 Berliinin yliopistossa kansantaloustieteen yksityisdosenttina ja työskenteli vuosina 1901–1906 taloudellisena asiantuntijana Saksan ulkoministeriön siirtomaaosastolla. Hellferich julkaisi vuonna 1903 vaikutusvaltaiseksi muodostuneen pääteoksensa Das Geld (”Raha”), jossa hän puolusti valuuttojen sitomista kultakantaan niiden vakauttamiseksi. Hän oli 1906–1908 Bagdadin rautatietä rakennuttaneen Anatolian rautatieyhtiön johtajana ja 1908–1915 Deutsche Bankin johtokunnan jäsenenä.Karl Helfferich Firstworldwar.com. Viitattu 21.1.2017. Helfferich kutsuttiin tammikuussa 1915 Saksan valtiovarainministeriksi. Hän pyrki rahoittamaan Saksan sotamenot lainoilla verotuksen kiristämisen sijaan, mikä kuitenkin kiihdytti inflaatiota. Toukokuussa 1916 Helfferich siirtyi sisäministeriksi ja tuli samalla Theobald von Bethmann Hollwegin hallituksen varakansleriksi. Hän vastusti rajoittamattoman sukellusvenesodan aloittamista. Helfferich jatkoi sisäministerinä vielä Georg Michaelisin hallituksessa, mutta joutui eroamaan opposition painostuksesta marraskuussa 1917. Helfferich nimitettiin heinäkuussa 1918 Saksan Moskovan-lähettilääksi salamurhatun Wilhelm von Mirbachin tilalle. Hän suositteli elokuun alussa Saksan hallitukselle Venäjän horjuvan bolševikkivallan kukistamista, mutta ulkoministeri Paul von Hintze onnistui torjumaan ajatuksen, jolloin Helfferich erosi lähettilään tehtävistä.Tuomo Polvinen: Venäjän vallankumous ja Suomi 1917–1920 II: toukokuu 1918–joulukuu 1920, s. 41–45. WSOY, Porvoo–Helsinki 1971. Weimarin tasavallan alkuaikoina Helfferich oli yksi tasavaltaa vastustaneen jyrkän konservatiivisen oikeiston näkyvimmistä hahmoista. Hän kuului vuodesta 1920 Saksalaiskansallisen kansanpuolueen (DNVP) johtoon ja oli sen valtiopäiväedustajana. Helfferich johti muun muassa vihamielistä parjauskampanjaa keskustalaista valtiovarainministeriä Matthias Erzbergeriä vastaan. Vuoden 1923 Saksan hyperinflaation aikana Helfferich ehdotti uuden valuutan käyttöönottoa. Hänet julistettiin samana vuonna käyttöön otetun Rentenmarkin ja myöhemmän Reichsmarkin ”isäksi”, vaikka varsinkaan jälkimmäinen ei vastannut hänen ideoitaan. Hän kuoli seuraavana vuonna junaonnettomuudessa Sveitsissä. ==Lähteet== Luokka:Saksan valtakunnanministerit Luokka:Saksan valtiovarainministerit Luokka:Saksalaiset taloustieteilijät Luokka:Vuonna 1872 syntyneet Luokka:Vuonna 1924 kuolleet
Siipitaskuruohot

Siipitaskuruohot eli taskuruohot (Thlaspi) on kasvisuku ristikukkaiskasvien heimossa. Siihen kuuluu suppeassa rajauksessa kolmesta yhdeksään lajia,BrassiBase: Thlaspi Viitattu 2.12.2022. mutta aiemmin enemmän. Uusimmassa taksonomiassa siipitaskuruohoista erotetaan palletaskuruohot (Mummenhoffia) ja vahataskuruohot (Noccaea).Kurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. == Lajeja == * laukkataskuruoho (Thlaspi alliaceum, syn. Mummenhoffia alliacea) * peltotaskuruoho (Thlaspi arvense) * kevättaskuruoho (Thlaspi caerulescens, syn. Thlaspi alpestre, Noccaea caerulescens) ** toukotaskuruoho (T. caerulescens subsp. brachypetalum, syn. Noccaea brachypetala) ** ketokevättaskuruoho (T. caerulescens subsp. caerulescens) * rikkataskuruoho (Thlaspi perfoliatum, syn. Noccaea perfoliata) * pyörötaskuruoho (Thlaspi rotundifolium, syn. Noccaea rotundifolia) Suomessa kasvaa peltotaskuruohoa ja kevättaskuruohoa lähes koko maassa muinais- tai uustulokkaina. == Lähteet == == Aiheesta muualla == * Finto: Kassu – Kasvien suomenkieliset nimet: Thlaspi * Suomen Lajitietokeskus: Siipitaskuruohot – Thlaspi *
Anna Broms

Anna Matilda Broms (31. joulukuuta 1862 Kiviniemi – 5. maaliskuuta 1890 Helsinki) oli suomalaisen sairaanhoitokoulutuksen uranuurtaja. Hän oli Helsingin kirurgisen sairaalan ensimmäinen ylihoitaja ja hänen vastuullaan oli myös sairaanhoitokoulutus vuosina 1889–1890. Hän kuoli aivoverenvuotoon 27 vuoden iässä. Broms opiskeli Ruotsissa, Skotlannissa ja Lontoossa, ja Suomeen palattuaan hänet nimitettiin vuonna 1888 ylihoitajaksi samana vuonna valmistuneeseen uuteen Kirurgiseen sairaalaan. Bromsin järjestelykykyä on luonnehdittu erinomaiseksi ja hänen voimiaan uupumattomiksi. Hänen kerrotaan vastanneen 154 potilaan hoidosta ja kolmentoista alaisenaan olleen sairaanhoitajan työstä yötä päivää valvoen kaikkia hoitotyön osa-alueita. == Lähteet == * * Kortelainen, Anna: Varhaiset johtotähdet – Suomen ensimmäisiä johtajanaisia. Helsinki: Taloustieto Oy 2007. Viitattu 23.1.2017 Luokka:Suomalaiset sairaanhoitajat Luokka:Vuonna 1862 syntyneet Luokka:Vuonna 1890 kuolleet
Fay Moulton

Fay R. Moulton (7. huhtikuuta 1876 Marion – 19. helmikuuta 1945 Kansas City) oli yhdysvaltalainen pikajuoksija ja olympiamitalisti.Fay Moulton Moulton osallistui olympialaisiin kaksi kertaa, vuoden 1904 olympialaisiin St. Louisissa sekä vuoden 1906 välikisoihin Ateenassa. Vuonna 1904 hän saavutti pronssia 60 metrin juoksussa, minkä lisäksi hän sijoittui neljänneksi sekä 100 metrin että 200 metrin juoksussa. Vuoden 1906 välikisoissa hän voitti hopeaa 100 metrin juoksussa ja sijoittui kuudenneksi 400 metrin juoksussa. Moulton juoksi ennätyksikseen 100 jaardilla 9,8 sekuntia vuonna 1903, 100 metrillä 11,2 vuonna 1906, 220 jaardin juoksussa 21,6 vuonna 1904 sekä 400 metrillä 49,4 vuonna 1902. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1876 syntyneet Luokka:Vuonna 1945 kuolleet
Duetot

Duetot on suomalaislaulajan Paula Koivuniemen 21. lokakuuta 2016 julkaistu albumi, jolla hän duetoi yhdeksän eri suomalaisen miesartistin kanssa. Albumi nousi ensimmäisellä listaviikollaan Suomen virallisen albumilistan 11. sijalle. Albumi putosi listalta viiden viikon jälkeen, mutta palasi takaisin vuoden 2017 toisella viikolla listan toiselle sijalle. Albumin teosta esitettiin 6. tammikuuta 2017 Yle TV1 -kanavalla Mape Morottajan ohjaama dokumentti Paula Koivuniemi @studio. Morottaja seurasi albumin tekoa puolentoista vuoden ajan. Dokumentin ensilähetystä seurasi kanavalla 488 000 katsojaa. Albumin ensimmäisenä singlenä julkaistiin Elastisen kanssa duetoitu ”Tänään lähtee” -kappale. Toinen single, jolla on mukana Toni Wirtanen, julkaistiin 23. syyskuuta 2016. == Kappaleet == == Arvostelut == * Eeva: * Helsingin Sanomat: * Savon Sanomat: == Lähteet == == Aiheesta muualla == * Albumin teosta kertova Paula Koivuniemi @studio -dokumentti Yle Areenassa Luokka:Vuoden 2016 albumit Luokka:Paula Koivuniemen albumit
Mäkimintut

Mäkimintut (Clinopodium) on kasvisuku huulikukkaiskasvien heimossa. Siihen kuuluu laajassa rajauksessa 165 lajia, joita esiintyy lähes maailmanlaajuisesti. Mäkimintut ovat läheistä sukua muun muassa kynteleille (Satureja) ja lähisukujen väliset rajat vaihtelevat eri lähteiden mukaan. == Lajeja == Mäkiminttuihin kuuluvat muun muassa: * tarhamäkiminttu eli tarhakäenminttu (Clinopodium grandiflorum (L.) Kuntze, syn. Acinos grandiflorus, Calamintha grandiflora ja Satureja grandiflora) * kivikkomäkiminttu eli kivikkokäenminttu (Clinopodium nepeta (L.) Kuntze, syn. Calamintha nepeta ja Satureja calamintha) ** nystykivikkomäkiminttu (C. nepeta subsp. glandulosum) * lehtomäkiminttu eli mäkiminttu (Clinopodium vulgare L., syn. Acinos vulgaris, Calamintha clinipodium ja Satureja vulgaris) Suomessa lehtomäkiminttu kasvaa alkuperäisenä, tarhamäkiminttu viljelykasvina tai harvoin karkulaisena puutarhoissa, ja lisäksi kivikkomäkimintusta on havaintoja satunnaiskasvina. Sukuun mahdollisesti kuuluvia käenminttuja: * ketokäenminttu (Clinopodium acinos (L.) Kuntze) Suomenkielisissä lähteissä luokitellaan yleensä Acinos-suvun käenminttuihin nimellä Acinos arvensis, muita synonyymejä Calamintha acinos ja Satureja acinos) * alppikäenminttu (Clinopodium alpinum (L.) Kuntze) Suom. lähteissä yleensä nimellä Acinos alpinus, muita synonyymejä Calamintha alpina ja Satureja alpina). * metsäkäenminttu (Clinopodium menthifolium, syn. Satureja menthifolia) == Lähteet == == Aiheesta muualla == * Finto: Kassu – Kasvien suomenkieliset nimet: Satureja *
Robert Mauritz von Fieandt

Robert Mauritz von Fieandt (24. syyskuuta 1821 Leppävirta – 27. marraskuuta 1890 Padasjoki) oli suomalainen lääninagronomi, tilanomistaja ja Vierun ruukin perustaja. Luettu 21.1.2017.Adelsvapen-Wiki : Adliga ätten von Fieandt nr 1920, tabell 31 Von Fieandtin vanhemmat olivat Padasjoella Saksalan kartanon omistanut kapteeni Georg Magnus von Fieandt (k. 1840) ja Charlotta Adolfina Arvidsson. Hän kävi Hämeenlinnan triviaalikoulua ja Porvoon lukiota ja pääsi ylioppilaaksi Helsingissä 1840. Von Fieandt opiskeli Helsingin yliopistossa ja valmistui filosofian kandidaatiksi 1846 ja filosofian maisteriksi 1847. Von Fieandt oli Mustialan maanviljelysopiston opettajana 1849–1856 ja Otavan maanviljelyskoulun johtajana vuodesta 1859. Hän toimi lääninagronomina Hämeen läänissä 1865–1874. Von Fieandt omisti Padasjoella Saksalan kartanon. Hän perusti Padasjoelle vuonna 1853 Vierun rautaruukin ja Arrakosken manufaktuurin. Von Fieandt oli naimisissa 1850–1862 Olga Karolina Stormbomin (1831–1862) kanssa. Heidän poikansa oli maanviljelysinsinööri, agronomi Georg Ivar von Fieandt (1859–1929). Von Fieandtin veli oli Espoossa Oittaan kartanon omistanut tilanomistaja Constantin von Fieandt (1820–1886).Leo Suomaa : Promenadi Padasjoen vanhalla hautausmaalla ==Lähteet== Luokka:Suomalaiset aateliset Luokka:Suomalaiset opettajat Luokka:Suomalaiset yrittäjät Luokka:Vuonna 1821 syntyneet Luokka:Vuonna 1890 kuolleet
Nathaniel Cartmell

Nathaniel John "Nate" Cartmell (13. tammikuuta 1883 Union Town – 23. elokuuta 1967 Forest Hills) oli yhdysvaltalainen pikajuoksija ja olympiavoittaja.Nate Cartmell Cartmell osallistui olympialaisiin kaksi kertaa, vuonna 1904 St. Louisissa sekä vuonna 1908 Lontoossa. Vuoden 1904 olympialaisissa hän saavutti hopeaa sekä 100 metrin että 200 metrin juoksussa, minkä lisäksi hän osallistui 60 metrin juoksuun karsiutuen jo alkuerissä. Vuonna 1908 Cartmell oli mukana voittamassa olympiakultaa Yhdysvaltojen sekaviestijoukkueessa. Lisäksi hän saavutti kisoista pronssia 200 metrin juoksussa ja sijoittui 100 metrillä neljänneksi. Ennätyksikseen Cartmell juoksi 100 metrillä tuloksen 11,0 vuonna 1908 sekä 200 metrillä tuloksen 21,5 vuonna 1907. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1883 syntyneet Luokka:Vuonna 1967 kuolleet
Täydennyslentolaivue 25

Täydennyslentolaivue 25 (T-LLv 25) oli Suomen ilmavoimien koulutuslentolaivue jatkosodassa. Laivue perustettiin liikekannallepanon yhteydessä kesäkuussa 1941, mutta se lakkautettiin jo saman vuoden lokakuussa lentäjien koulutustarpeen täytyttyä. == Historia == Lentokoulutusta antavan Täydennyslentorykmentin ja sen alaisten lentolaivueiden perustamisesta seuraavan liikekannallepanon sattuessa päätettiin ilmavoimien esikunnan heinä- elokuussa 1940 tekemillä päätöksillä.Keskinen & Stenman 2008, s. 78 Täydennyslentolaivue 25 perustettiin 18. kesäkuuta 1941 osana jatkosodan liikekannallepanoa. Sen tehtäväksi tuli pääasiassa lentorykmentti 2:een sijoitettavien reservistä palaavien ohjaajien jatkokoulutus, jonka tavoitteena oli saavuttaa koulutettavan henkilöstön rintamakelpoisuus. Ylivieskaan sijoitetun laivueen komentajaksi määrättiin kapteeni Eino Carlsson, joka oli saanut tunnustusta toimittuaan talvisodassa lentolaivue 24:n lentueenpäällikkönä. T-LLv 25:n antaman hävittäjälentäjien jatkokoulutuksen pohjana oli tarkoitus käyttää Carlssonin vuonna 1940 laatimaa Hävittäjä Täydennyslaivueen koulutusohjelmaa, mutta tämä jäi suunnitelmaksi laivueen opettajapulan takia.Keskinen & Stenman 2008, s. 90 T-LLv 25:n kalusto koostui noin kymmenestä VL Pyrystä ja Gloster Gauntletista, jotka jaettiin kolmen lentueen käyttöön. Lentueista ensimmäinen oli Pyry-lentue, toinen Gauntlet- lentue ja kolmas sekakalustoinen. Laivueella oli käytössään myös yksi VL Kotka ja VL Tuisku. Pyryjä piinasivat alkuun sadesäällä esiin tulleet ongelmat, ja koneita oli yleensä käyttökunnossa 3–4. Laivue siirrettiin heinäkuussa 1941 Vaasan lähellä sijaitsevaan Mustasaareen, kun Ylivieska osoittautui toiminnalle sopimattomaksi. Komentajaksi määrättiin 12. elokuuta 1941 alkaen majuri Otto Holm. T-LLv 25 siirrettiin saman kuukauden lopulla Vesivehmaan lentokentälle Mustasaaren jäätyä ahtaaksi. Jatkokoulutustarve putosi syksyllä 1941 merkittävästi, minkä seurauksena T-LLv 25 lakkautettiin 1. lokakuuta 1941. Laivueessa palvellut henkilöstö ja sen kalusto liitettiin myös Vesivehmaalta toimineeseen T-LLv 35:een, jolloin hävittäjälentäjien täydennyslentotoiminta keskittyi yhteen lentolaivueeseen. T-LLv 25:n koulutukseen valittiin 33 jatkokoulutettavaa, joista 17 ehti valmistua ennen yksikön lakkauttamista. Loput olisivat valmistuneet vain kuukauden päässä. Laivue keräsi olemassaolonsa aikana kokonaisuudessaan noin tuhat lentotuntia. Laivueen kursseilla yksittäinen oppilas lensi 31 lentotuntia. == Komentajat == Lähde: *Eino Carlsson 18.6.1941 – 12.8.1941 *Otto Holm 12.8.1941 – 1.10.1941 == Lähteet == * === Viitteet === Luokka:39.6 Ilmavoimat, ilmasodankäynti Luokka:Suomen ilmavoimien historialliset lentolaivueet Luokka:Suomen ilmavoimien joukko-osastot ja yksiköt toisessa maailmansodassa
Tectona

Tectona on kasvisuku huulikukkaiskasvien heimossa. Aiemmin se on luokiteltu verbenakasveihin (Verbenaceae). Tectona-sukuun kuuluu kolme lajia, jotka kasvavat alkuperäisenä Etelä- ja Kaakkois-Aasian tropiikissa. Suvun tunnetuin laji on samalta seudulta kotoisin oleva tiikki, joka on maailman eniten viljeltyjä kovapuita ja trooppisten alueiden eniten käytetty koristepuu. == Lajit == * tiikki (Tectona grandis) * Tectona hamiltoniana * Tectona philippinensis == Lähteet == == Aiheesta muualla == * Finto: Kassu – Kasvien suomenkieliset nimet: Tectona * Suomen Lajitietokeskus: Tectona Luokka:Huulikukkaiskasvit
Liisukat

Liisukat eli liisankukat (Plectranthus) on suku huulikukkaiskasvien heimossa. Siihen kuuluu 83 lajia. Sukuun on joskus yhdistetty tai yhdistetään Coleus- suku, jossa on noin 300 lajia. == Lajeja == * yrttiliisukka (Plectranthus amboinicus) * hopealiisukka (Plectranthus argentatus) * laventeliliisukka (Plectranthus autranii) * etiopianliisukka (Plectranthus barbatus) * koiranliisukka (Plectranthus caninus) * kirjoliisukka (Plectranthus forsteri) * pensasliisukka (Plectranthus fruticosus) * kainoliisukka (Plectranthus laxiflorus) * häntäliisukka (Plectranthus longipes) * madagaskarinliisukka (Plectranthus madagascariensis) * suippuliisukka (Plectranthus melleri) * vuoriliisukka (Plectranthus montanus) * kynttiläliisukka (eli marraskuunkynttilä) (Plectranthus oertendahlii) * kiiltoliisukka (Plectranthus parviflorus) * siipiliisukka (Plectranthus saccatus) * kongonliisukka (Plectranthus seretii)Suomen Lajitietokeskus: Liisukat – Plectranthus Viitattu 5.6.2022. Sukuun mahdollisesti luokiteltu laji: isokirjopeippi eli värinokkonen (Solenostemon scutellarioides, syn. Plectranthus scutellarioides). Monia liisukoita viljellään huonekasvina, yrttiliisukkaa myös mausteyrttinä. == Lähteet == == Aiheesta muualla == * Finto: Kassu – Kasvien suomenkieliset nimet: Liisukat eli liisankukat (Plectranthus) * ITIS: Plectranthus * United States Department of Agriculture (USDA): Plectranthus Luokka:Huulikukkaiskasvit
Porrot

Porrot (Ballota) on suku huulikukkaiskasvien heimossa. Siihen kuuluu 18 lajia, joita esiintyy alkuperäisenä Euroopassa, Pohjois-Afrikassa ja läntisessä Aasiassa. Porrot ovat lähisukua hurtanmintuille. == Lajeja == * tummaporro eli valkoporro eli porro (Ballota nigra) ** suppilotummaporro, suppilovalkoporro eli suppiloporro (B. nigra subsp. meridionalis (subsp. foetida)) ** putkitummaporro, putkivalkoporro eli putkiporro (B. nigra subsp. nigra) ** koukkuvalkoporro (B. nigra subsp. uncinata) * huopaporro eli egeanporro (Ballota pseudodictamnus) ** egeanporro (B. pseudodictamnus subsp. pseudodictamnus) Tummaporro esiintyy koko Euroopassa. Suomessa se on hyvin harvinainen ja satunnainen uustulokas. == Lähteet == == Aiheesta muualla == * Suomen Lajitietokeskus: Porrot (Ballota) * ITIS: Ballota * United States Department of Agriculture (USDA): Ballota Luokka:Huulikukkaiskasvit
Melissat

Melissat (Melissa) on suku huulikukkaiskasvien heimossa. Siihen kuuluu neljä lajia monivuotisia ruohoja. Melissojen lähisukuja ovat rosmariinit ja salviat. Tunnetuin laji on mauste- ja lääkekasvina maailmanlaajuisesti lauhkealla vyöhykkeellä viljelty sitruunamelissa (Melissa officinalis). == Lähteet == == Aiheesta muualla == * Finto: Kassu – Kasvien suomenkieliset nimet: Melissa * Suomen Lajitietokeskus: Melissat – Melissa Luokka:Huulikukkaiskasvit
Iisopit

Iisopit (Hyssopus) on suku huulikukkaiskasvien heimossa. Siihen kuuluu seitsemän lajia. Tunnetuin laji on maustekasvina laajasti viljelty iisoppi eli rohtoiisoppi (Hyssopus officinalis), joka on tummansinikukkainen, Euroopassa ja Länsi-Aasiassa alkuperäisenä kasvava varpu. Suomen Lajitietokeskuksen luokittelussa suku yhdistetään ampiaisyrtteihin (Dracocephalum). == Lähteet == == Aiheesta muualla == * Finto: Kassu – Kasvien suomenkieliset nimet: Iisopit (Hyssopus) *ITIS: Hyssopus *United States Department of Agriculture (USDA): Hyssopus *Flora of China: Hyssopus
Rantayrtit

Rantayrtit (Lycopus) on suku huulikukkaiskasvien heimossa. Siihen kuuluu 18 lajia. Niistä Euroopassa esiintyy kaksi: rantayrtti (Lycopus europaeus) ja sulkarantayrtti. Pohjois-Amerikassa ja Itä-Aasiassa tavataan monia rantayrttilajeja. Suomessa rantayrtti on yleinen rantakasvi maan eteläosassa. == Lajeja == * rantayrtti eli luhtarantayrtti (Lycopus europaeus) * sulkarantayrtti (Lycopus exaltatus) * virginianrantayrtti (Lycopus virginicus) == Lähteet == == Aiheesta muualla == *Finto: Kassu – Kasvien suomenkieliset nimet: Rantayrtit (Lycopus) *Suomen Lajitietokeskus: Rantayrtit – Lycopus *ITIS: Lycopus *United States Department of Agriculture (USDA): Lycopus *Flora of China: Lycopus Luokka:Huulikukkaiskasvit
WorldWideWeb (selain)

WorldWideWeb oli Tim Berners-Leen kehittämä verkkoselain, jonka Berners-Lee nimesi uudelleen Nexukseksi välttääkseen sekaantumisen World Wide Web -konseptin kanssa.WWW Consortium: FAQ, haettu 22.10.2008 Berners-Lee kehitti selaimen NeXT Computer työasemallaan työskennellessään CERN:ssä. Selaimen lähdekoodi julkaistiin julkisomistukseen (public domain) 30 huhtikuuta 1993. == Katso myös == * ViolaWWW * Midas (selain) * Erwise * Mosaic == Lähteet == Luokka:Selaimet Luokka:Internetin historia
Niittyhumalat

Niittyhumalat (Prunella) on suku huulikukkaiskasvien heimossa. Siihen kuuluu kahdeksan lajia ja muutama risteymälaji. Niittyhumalien tieteellinen nimi Prunella on homonyymi rautiaisten lintusuvun kanssa. == Lajeja == * isoniittyhumala (Prunella grandiflora) * valkoniittyhumala (Prunella laciniata) * ahoniittyhumala (Prunella vulgaris) Suomessa kasvaa luonnonvaraisena ahoniittyhumala. Se on matalakasvuinen sinikukkainen ruoho, jonka tähkämäinen kukinto muistuttaa lakastuneena näöltään humalan emikukintoa. Pohjoismaiden eteläosissa esiintyvät lisäksi isoniittyhumala ja valkoniittyhumala. == Lähteet == == Aiheesta muualla == * Finto: Kassu – Kasvien suomenkieliset nimet: Niittyhumalat (Prunella) * Suomen Lajitietokeskus: Niittyhumalat – Prunella * ITIS: Prunella * United States Department of Agriculture (USDA): Prunella * Flora of China: Prunella Luokka:Huulikukkaiskasvit
Leponiemi

Leponiemi on sukunimi, joka on muun muassa seuraavilla suomalaisilla henkilöillä: *Arvi Leponiemi (1926–2002), taloustieteilijä *Joni Leponiemi (s. 1974), näyttelijä
Kotilokukat

Kotilokukat (Moluccella) on suku huulikukkaiskasvien heimossa. Siihen kuuluu kahdeksan lajia. Lähi-idässä ja Kaukasiassa luonnonvaraisena esiintyvää yksivuotista kellokotilokukkaa eli kotilokukkaa eli "irlanninkelloa" (Moluccella laevis) viljellään koristekasvina. Lajin kukan suppilomainen verhiö on venynyt teriötä huomattavasti suuremmaksi. == Lähteet == == Aiheesta muualla == * Finto: Kassu – Kasvien suomenkieliset nimet: Moluccella * Suomen Lajitietokeskus: Kotilokukat – Moluccella Luokka:Huulikukkaiskasvit
Midas (selain)

MidasWWW oli yksi ensimmäisiä selaimia World Wide Webiin. Selain kehitettiin Stanford National Accelerator Laboratoryssa (SLAC). Selaimen lähdekoodi 16. marraskuuta 1992 on julkisena GitHub-palvelussa. == Katso myös == * WorldWideWeb (selain) * ViolaWWW * Erwise == Lähteet == Luokka: Selaimet
CPL (ohjelmointikieli)

CPL () on Cambridgen yliopistossa kehitetty moniparadigmainen ohjelmointikieli 1960-luvulla. Kieli otti paljon vaikutteita ALGOL 60 kielestä. Ensimmäinen kääntäjä kielelle on julkaistu n. vuonna 1970. CPL tukee useita perusdatatyyppejä: * index, integer, real, complex ** index on eritystapaus integeristä, tarkoitettu viittaamaan taulukkoon * Boolean, logical, long logical * string * label * array * list Yhdistelmätyyppejä voidaan muodostaa perusdatatyypeistä. Lisäksi on tyyppi general. == Esimerkkiohjelma == Esimerkkiohjelma CPL-kielellä: function Fact2[x] = result of § real f = 1 until x = 0 do f, x := xf, x — 1 result := f § == Lähteet == Luokka: Ohjelmointikielet
Kuovijoki

Kuovijoki (Op. 71) (Curlew River) on ensimmäinen kolmesta Benjamin Brittenin säveltämästä kirkkoparaabelista. Britten-Pears Foundation Teos perustuu japanilaiseen no-näytelmään Sumidagawa (Sumida-joki), jonka on kirjoittanut Juro Motomasa (1395–1431). Britten näki näytelmän matkaillessaan Japanissa ja Kaukoidässä alkuvuodesta 1956. Libreton kirjoitti William Plomer, joka muunsi alkuperäisteoksen kristilliseksi paraabeliksi ja sijoitti tapahtumat varhaiskeskiaikaan. Tapahtumapaikaksi hän valitsi fiktiivisen Kuovijoen (Curlew River) Itä-Anglian suomailla. Toiminnan keskipisteessä on roolihenkilö nimeltä Madwoman (hullu nainen). Ulkopuolinen päähenkilö esiintyy lukuisissa Brittenin teoksissa: Peter Grimes, Billy Budd, Ruuvikierre ja Owen Wingrave. Kuovijoki merkitsi lopullista muutosta säveltäjän tyylissä ja pohjusti hänen tulevia töitään, kuten Owen Wingrave, Kuolema Venetsiassa, ja Kolmas jousikvartetto. Teos sai ensi-iltansa 13. kesäkuuta 1964. Ohjaaja oli Colin Graham Alan Blyth, Obituary for Colin Graham. ja esityspaikka St. Bartholomewsin kirkko Orfordissa Englannissa. Rooleissa olivat muun muassa Peter Pears ja Bryan Drake, jotka ovat esiintyneet monissa Brittenin oopperoissa. == Roolit == Rooli Äänen tyyppi Ensi-Illassa 13. kesäkuuta 1964 Hullu nainen tenori Peter Pears Lautturi baritoni John Shirley-Quirk Matkalainen baritoni Bryan Drake. Elizabeth Forbes, Obituary for Bryan Drake. Pojan henki diskantti Robert Carr, Bruce Webb Apotti basso Ei Garrard Kolme avustajaa (apulaiset); Kahdeksan pyhiinvaeltajan kuoro (kolme tenoria, kolme baritonia ja kaksi bassoa). == Lähteet == * Holden, Amanda (toim.), The New Penguin Opera Guide, New York: Penguin Putnam, 2001. ISBN 0-14-029312-4 * Warrack, John ja West, Ewan, Oxford Dictionary of Opera New York: OUP:1992 ISBN 0-19-869164-5 ===Viitteet=== Luokka:Englanninkieliset oopperat
Kämärin jäähalli

Kämärin jäähalli (mainosnimiä Luode Areena ja Hurry-areena) on Varkaudessa sijaitseva jäähalli, jonne mahtuu tuhat katsojaa. Se on suurempi Kämärin jääurheilukeskuksen kahdesta hallista. Kämärin jäähallin jääkiekkokotijoukkue on II-divisioonassa pelaava Warkis. Jäähallin aiempi nimi on OP-Areena. Hallin vieressä on Kämärin pesäpallo ja jääpallokenttä. == Lähteet == Luokka:Suomen jäähallit Luokka:Varkauden rakennukset ja rakennelmat Luokka:Varkauden urheilu
Uinti kesäolympialaisissa 2016 – miesten 10 kilometrin avovesiuinti

Miesten 10 kilometrin avovesiuinnissa kilpailtiin Rio de Janeiron kesäolympialaisissa vuonna 2016 16. elokuuta paikallista aikaa. Kilpailun voitti alankomaalainen Ferry Weertman ajalla 1:52:59,80. Toiseksi sijoittui saman ajan uinut kreikkalainen Spyridon Gianniotis. Pronssille ui ranskalainen Marc-Antoine Olivier jäätyään kärkikaksikosta 2,2 sekuntia. == Tulokset == *Merkkien selitykset: **DSQ = Tulos hylätty Sija Nimi Maa Tulos Huomioita 1 Ferry Weertman 1:52:59,80 2 Spyridon Gianniotis 1:52:59,80 Sama aika, jäi toiseksi 3 Marc-Antoine Olivier 1:53:02,00 4 Lijan Zu 1:53:02,00 Sama aika, jäi neljänneksi 5 Jordan Wikimovsky 1:53:03,20 6 Simone Ruffini 1:53:03,50 7 Federico Fanelli 1:53:03,90 8 Yasunari Hirai 1:53:04,60 9 Christian Reichert 1:53:04,70 10 Chad Ho 1:53:04,80 11 Evgenii Drattcev 1:53:04,80 Sama aika, jäi 11:ksi 12 Ous Mellouli 1:53:06,10 13 Mark Papp 1:53:11,70 14 Sean-Patrick Ryan 1:53:15,50 15 Ventsislav Aydarski 1:53:16,10 16 Ivan Enderica Chocoa 1:53:16,20 17 Richard Weinberger 1:53:16,40 18 Allan Do Carmo 1:53:16,40 Sama aika, jäi 18:nneksi 19 Kane Rae Francis Radford 1:53:18,70 20 Richard Nagy 1:53:35,40 21 Jarrod Poort 1:53:40,70 22 Erwin Maldonado 1:54:33,60 23 Marwan Ahmed Aly Morsy Elanrawy 1:59:17,20 \- Vitaliy Khudyakov DSQ \- Jack Burnell DSQ == Lähteet == Luokka:Uinti kesäolympialaisissa 2016
Kerttu Nieminen

Kerttu Elisabet Pohjonen (o.s. Nieminen; 4. elokuuta 1908 – 5. huhtikuuta 1989 Pori) oli suomalainen näyttelijä. Nieminen aloitti uransa vuonna 1928 Hämeenlinnan Työväen Teatterissa ja esiintyi sen jälkeen Kotkan Kaupunginteatterissa, Kotkan Työväen Teatterissa, Lahden kaupunginteatterissa sekä Helsingin Työväenteatterissa, kunnes siirtyi Poriin vuonna 1945. Nieminen ja Alli Häjänen siirrettiin Porin teatterista eläkkeelle vuonna 1971 ennen lakisääteistä eläkeikää, mikä yhdessä samanaikaisesti tehtyjen irtisanomisten vuoksi johti Suomen Näyttelijäliiton vastatoimiin. Nieminen ja Häjänen saivat lopulta jäädä teatteriin. Vuonna 1967 Niemiselle myönnettiin Pro Finlandia -mitali. Hän sai valtion ylimääräisen taiteilijaeläkkeen toukokuusta 1987 alkaen. Hänen puolisonsa oli kuvanveistäjä Jussi Pohjonen, jonka kanssa hän avioitui 1946. == Lähteet == Luokka:Suomalaiset näyttelijät Luokka:Pro Finlandia -palkitut Luokka:Vuonna 1908 syntyneet Luokka:Vuonna 1989 kuolleet
Annikki Palmén

Annikki Palmén, o.s. Saarisalo (8. elokuuta 1929 Viipuri – 23. joulukuuta 2016 HelsinkiKuolinilmoitus, Helsingin Sanomat 22.1.2017 s. C 12) oli suomalainen kasvitieteilijä. Palménin väitöskirja Die Flora in ihrer Beziehung zur Siedlung und Siedlungsgeschichte in den südfinnischen Städten Porvoo, Loviisa und Hamina ilmestyi 1963 ja sai paljon kiitosta. Hän oli Helsingin yliopiston kasvitieteellisen puutarhan amanuenssina ja intendentti runsaat 30 vuotta. Muistokirjoitus: Annikki Palmén. Luomus. viitattu 22.1.2017 Palménin puoliso oli professori Ernst Palmen vuodesta 1973.Kuka kukin on 1978 ==Teokset== * Helsingin yliopiston kasvitieteellinen puutarha: kasvihuoneiden opas. Helsinki, 1975 (useita painoksia) ** Helsingfors universitets botaniska trädgård: växthusguide. Annikki Palmén; den svenska uppl. granskad av Hans Luther. Helsingfors universitet, 1977 ISBN 951-45-1050-X. * Kasvihuonekasvien lajintuntemus: (cl I.A.9.4.c.) Jaakko Jalas, Annikki Palmén, Väinö Hosiaisluoma. Helsingin yliopisto, 1975. - (Helsingin yliopiston kasvitieteen laitoksen monisteita, ISSN 0357-6264; 17.). * Avomaan puutarhakasvien tuntemus: (cl I.A.9.4.b). Jaakko Jalas, Annikki Palmén, Leena Hämet-Ahti. Helsingin yliopiston kasvitieteen laitos, 1978. - (Helsingin yliopiston kasvitieteen laitoksen monisteita, ISSN 0357-6264; 51.). * Kasvihuonekasvien lajintuntemus Jaakko Jalas, Annikki Palmén. Hki: Helsingin yliopisto, 1979. - (Helsingin yliopiston kasvitieteen laitoksen monisteita, ISSN 0357-6264; 57.). * Kasvitieteellisen puutarhan avomaan kasvien tuntemus. Jaakko Jalas, Annikki Palmén, Leena Hämet-Ahti. Hki: Helsingin yliopisto, 1979. - (Helsingin yliopiston kasvitieteen laitoksen monisteita, ISSN 0357-6264; 56.). ISBN 951-45-1766-0. * Viljelykasvien nimistö. toim. Annikki Palmén, Pentti Alanko. Hki: Puutarhaliitto, 1983 Puutarhaliiton opaskirjoja, ISSN 0355-8665; n:o 31. (Puutarhaliiton julkaisuja, ISSN 0355-080X; n:o 232.). ISBN 951-95425-0-7. – Uud. laitos 1993, Puutarhaliiton julkaisuja, ISSN 0355-080X; nro 271.. Puutarhaliitto ISSN 1237-8070; nro 38.). ISBN 951-8942-09-9. * Helsingin yliopiston kasvitieteellisen puutarhan puuvartiset kasvit. Annikki Palmén. Helsingin yliopiston kasvitieteellinen puutarha, 1985. - (Ulmus, ISSN 0782-3851; 1.). * Avomaan hyöty- ja koristekasveja. julkaisija: Helsingin yliopiston kasvitieteen laitos. Helsingin yliopisto, 1991. - (Helsingin yliopiston kasvitieteen laitoksen monisteita, ISSN 0357-6264; 126.). ISBN 951-45-5874-X. * Viljelykasvien nimistö. toimittaneet Annikki Palmén, Pentti Alanko. Helsinki: Puutarhaliitto, 1993 - (Puutarhaliiton julkaisuja, ISSN 0355-080X; nro 271.). - (Opas / Puutarhaliitto, ISSN 1237-8070; nro 38.). ISBN 951-8942-09-9. == Lähteet == Luokka:Suomalaiset kasvitieteilijät Luokka:Vuonna 1929 syntyneet Luokka:Vuonna 2016 kuolleet